गुवाहाटिनि श्रीमन्त शंकरदेब कलाक्षेत्रनि जिरायसालि न’मायाव जानाय गेवलां मेलनि गेजेरजों बे हाफारिखौ मावफुंदों। लोगोसे बे हाबाफारियाव आसामनि सावस्रि, सोलोंथाइ आरो रांखान्थि मन्त्रि हिमन्त बिस्व सर्माया बाहागो लानानै बुङो दि बिजेपि सोरखारआ बे 5 बोसोरनि खुंनाय समाव बायनिख्रुइबो बांसिन गोरोबथा खालामदों, बेयो गोग्गाथाव। बर’ गोरोबथानि द’फाफोरखौ फारि-फारि मावफुंनाय जागोन बेनिखायनो साफ्रोमबो बर’खौनो बिजेपि दोलोखौ हेफाजाब होनो खावलादों। बेजों लोगोसे बिटिआर गोरोबथानि मोनसे दफायाव मख’नाय बादि जाया गामिफोरा बिटिआर हालामआव थानो गोसो गैया आरो जाय गामिफोरा थानो गोसो बेफोर गावबा-गावनि सायावसो सोनारगोन। बेनि थाखाय रावखौबो नारसिननाय जानाय नङा होननानौबो बुंबावदों।